cyanic-selkie/wikianc huggingface dataset:
Θρέψη
Θρέψη φυτών
Τα φυτά προσλαμβάνουν απαραίτητα στοιχεία από το έδαφος μέσω των ριζών τους και από τον αέρα (που αποτελείται κυρίως από άζωτο και οξυγόνο) μέσω των φύλλων τους. Τα πράσινα φυτά λαμβάνουν την παροχή υδατανθράκων από το διοξείδιο του άνθρακα στον αέρα με τη διαδικασία της φωτοσύνθεσης. Ο άνθρακας και το οξυγόνο απορροφώνται από τον αέρα, ενώ άλλα θρεπτικά συστατικά απορροφώνται από το έδαφος. Η πρόσληψη θρεπτικών στοιχείων στο έδαφος επιτυγχάνεται με ανταλλαγή κατιόντων, όπου οι τρίχες της ρίζας αντλούν ιόντα υδρογόνου (H + ) στο έδαφος μέσω αντλιών πρωτονίων. Αυτά τα ιόντα υδρογόνου μετατοπίζουν τα κατιόντα που συνδέονται με αρνητικά φορτισμένα σωματίδια του εδάφους, έτσι ώστε τα κατιόντα να είναι διαθέσιμα για πρόσληψη από τη ρίζα. Στα φύλλα, τα στόματα ανοίγουν για να πάρουν διοξείδιο του άνθρακα και να διώξουν το οξυγόνο. Τα μόρια του διοξειδίου του άνθρακα χρησιμοποιούνται ως πηγή άνθρακα στη φωτοσύνθεση.
Αν και το άζωτο είναι άφθονο στην ατμόσφαιρα της Γης, πολύ λίγα φυτά μπορούν να το χρησιμοποιήσουν άμεσα. Τα περισσότερα φυτά, επομένως, απαιτούν οι ενώσεις αζώτου να υπάρχουν στο έδαφος στο οποίο αναπτύσσονται. Αυτό καθίσταται δυνατό από το γεγονός ότι το σε μεγάλο βαθμό αδρανές άζωτο της ατμόσφαιρας μετατρέπεται σε μια διαδικασία δέσμευσης αζώτου σε βιολογικά χρησιμοποιήσιμες μορφές στο έδαφος από βακτήρια.
Παραπομπές
Κατηγορία:Προσωπική φροντίδα Κατηγορία:Διατροφή
Μίλτον Χιούμασον
Βιογραφικά στοιχεία
Ο Μίλτον Χιούμασον εγκατέλειψε το σχολείο κι έτσι η εκπαίδευσή του σταμάτησε στα 14 χρόνια του. Επειδή του άρεσαν τα βουνά, πήγε να εργασθεί ως ημιονηγός (οδηγός μουλαριών) από αυτούς που προσλήφθηκαν για να μεταφέρουν τα υλικά κατασκευής και τον εξοπλισμό για την κατασκευή του Αστεροσκοπείου του όρους Γουίλσον — μόνο για το κύριο κάτοπτρο του τηλεσκοπίου λόγω μεγάλου βάρους χρησιμοποιήθηκε ένα από τα πρώτα πρωτόγονα φορτηγά αυτοκίνητα της εποχής. Το 1917 ο Χιούμασον διορίσθηκε ως προσωπικό καθαριότητας στο ίδιο αστεροσκοπείο. Από περιέργεια για το υλικό που είχε βοηθήσει να μεταφερθεί στο βουνό, προσφέρθηκε εθελοντικά ως νυκτερινός βοηθός εκεί. Η επιδεξιότητά του και ο ήσυχος χαρακτήρας του τον κατέστησαν σύντομα τον καλύτερο βοηθό. Αναγνωρίζοντας το ταλέντο του το 1919, ο Τζορτζ Χέιλ τον διόρισε μέλος του επιστημονικού προσωπικού του αστεροσκοπείου. Αυτό ήταν κάτι το πολύ ασυνήθιστο, ακόμα για και εκείνη την εποχή, καθώς ο Χιούμασον δεν είχε μεταπτυχιακές σπουδές, αλλά ούτε καν απολυτήριο γυμνασίου. Σύντομα ωστόσο απέδειξε ότι η κρίση του Χέιλ ήταν σωστή, καθώς πραγματοποίησε αρκετές παρατηρησιακές ανακαλύψεις. Απέκτησε φήμη ως προσεκτικός παρατηρητής, λαμβάνοντας φωτογραφίες και δύσκολα φασματογραφήματα αμυδρών γαλαξιών, που διεδραμάτισαν σημαντικό ρόλο στην ανάπτυξη της φυσικής κοσμολογίας όταν βοήθησε τον Έντγουιν Χαμπλ να διατυπώσει τον ομώνυμο νόμο. Οι δυο τους εργάσθηκαν μαζί για πολλά χρόνια. Το 1950 ο Χιούμασον πήρε ένα πτυχίο από το Πανεπιστήμιο της Λούνδης. Ο Χιούμασον συνταξιοδοτήθηκε τυπικά το 1957, ωστόσο συνέχισε τις αστρονομικές παρατηρήσεις, ανακαλύπτοντας τον Κομήτη C/1961 R1 (Χιούμασον), αξιοσημείωτο για τη μεγάλη απόσταση περιηλίου του.
Από καθαρή ατυχία ο Χιούμασον δεν ανακάλυψε τον Πλούτωνα, ένδεκα χρόνια πριν τον Κλάιντ Τόμπω, οπότε είχε λάβει 4 φωτογραφίες στις οποίες εμφανίζεται ο νάνος πλανήτης ως σημείο. Οι 4 φωτογραφίες λήφθηκαν σε τρεις διαφορετικές νύκτες, οπότε αν τις πρόσεχε περισσότερο θα μπορούσε να διαπιστώσει μία μικρή κίνηση του πλανήτη σε σχέση με τους μακρινούς αστέρες, κάτι που θα πρόδιδε ότι ήταν σώμα του Ηλιακού Συστήματος.
Ο Μίλτον Χιούμασον απεβίωσε στο Μεντοσίνο της Καλιφόρνια, σε ηλικία 80 ετών.
Πηγές
Κατηγορία:Αμερικανοί αστρονόμοι Κατηγορία:Αστρονόμοι του 20ού αιώνα
Τριανταφυλλόπουλος (αποσαφήνιση)
Τριανταφυλλόπουλος (θηλ. Τριανταφυλλοπούλου) είναι ελληνικό επώνυμο.
Μπορεί να αναφέρεται σε ένα από τα παρακάτω πρόσωπα:
Δείτε επίσης
Κατηγορία:Ελληνικά επώνυμα
Γούκας Κολέντα
Σταδιοδρομία σε συλλόγους
Ο Κολέντα εντάχθηκε στην Τρεφλ Σόποτ το 2012.
Τον Απρίλιο του 2021, το συμβόλαιο του Κολέντα με την Τρεφλ Σόποτ έληξε.
Στις 9 Ιουλίου 2021, υπέγραψε συμβόλαιο με τη Σλονσκ Βρότσουαφ.
Εθνική ομάδα
Ο Κολέντα είναι μέλος της Εθνικής Πολωνίας. Συμμετείχε στο Ευρωμπάσκετ 2022.
Εξωτερικοί σύνδεσμοι
Κατηγορία:Πολωνοί καλαθοσφαιριστές Κατηγορία:Πόιντ γκαρντ Κατηγορία:Καλαθοσφαιριστές Εθνικής Πολωνίας Κατηγορία:Καλαθοσφαιριστές Τρεφλ Σόποτ Κατηγορία:Καλαθοσφαιριστές Πρωταθλήματος Πολωνίας Κατηγορία:Καλαθοσφαιριστές Σλονσκ Βρότσουαφ
Χλόντβιχ του Χόενλοε-Σίλινγκσφιρστ
Ο Χλόντβιχ, εξελληνισμένα Χλωδοβίκος (γερμ.: Chlodwig zu Hohenlohe-Schillingsfürst, 31 Μαρτίου 1819 - 6 Ιουλίου 1901) από τον Οίκο του Χοενλόε ήταν πρίγκιπας του Χοενλόε-Σίλινγκσφιρστ, του Ράτιμπορ και του Κόρβεϊ (1845-1901). Έγινε πρωθυπουργός της Βαυαρίας (1866-1870), της Πρωσίας (1894-1900) και καγκελάριος της Γερμανίας (1894-1900).
Βιογραφία
Ήταν ο δευτερότοκος γιος του Φραγκίσκου Ιωσήφ, πρίγκιπα του Χοενλόε-Σίλλινγκσφυρστ και της Κωνσταντίας, κόρης του Καρόλου Λουδοβίκου, πρίγκιπα του Χοενλόε-Λάνγκενμπουργκ.
Ο πατέρας του ήταν καθολικός και η μητέρα του λουθηρανή. Σύμφωνα με τη σύμβαση που συνηθιζόταν την εποχή αυτή, οι γιοί έπαιρναν το θρήσκευμα του πατέρα και οι κόρες της μητέρας.
Οικογένεια
Νυμφεύτηκε το 1847 τη Μαρία, κόρη του Λουδοβίκου Αδόλφου Φρειδερίκου, πρίγκιπα του Ζάιν-Βίτγκενσταϊν-Ζάιν. Η Μαρία ήταν κληρονόμος τεράστιων εκτάσεων στην Αυτοκρατορική Ρωσία, καθώς ο πάππος της Λουδοβίκος Αδόλφος Πέτρος, πρίγκιπας Ζάιν-Βίτγκενσταϊν-Μπέρλενμπουργκ-Λούντβιγκσμπουργκ ήταν στρατάρχης στη Ρωσία. Ο Κλόντβιχ είχε τέκνα:
Πηγές
Κατηγορία:Οίκος του Χοενλόε Κατηγορία:Καγκελάριοι της Γερμανίας
Ουράνιο Βασίλειο των Ταϊπίνγκ
thumb|Η μεγαλύτερη έκταση (με βυσσινί) του Ουράνιου Βασιλείου των Ταϊπίνγκ. Το Ουράνιο Βασίλειο των Ταϊπίνγκ (κινεζικά: 太平天囯) ήταν μη αναγνωρισμένο επαναστατικό κράτος στην Κίνα και κινεζική χριστιανική θεοκρατική απόλυτη μοναρχία από το 1851 έως το 1864, το οποίο υποστήριζε την ανατροπή της δυναστείας των Τσινγκ μέσω του Χονγκ Σιόου-τσιουέν και των ακόλουθών του. Ο ανεπιτυχής πόλεμος που διεξήγαγε ενάντια στους Τσινγκ είναι γνωστός ως Εξέγερση των Ταϊπίνγκ. Πρωτεύουσά του ήταν το Τιενκίνγκ (σημερινή Ναντσίνγκ).
Ένας αυτοαποκαλούμενος νεότερος αδελφός του Ιησού Χριστού και προσηλυτισμένος στον Προτεσταντισμό, ο Χονγκ Σιόου-τσιουέν ηγήθηκε ενός στρατού ο οποίος έλεγχε σημαντικό τμήμα της νότιας Κίνας κατά τα μέσα του 19ου αιώνα, και τελικά επεκτάθηκε σε μέγεθος σχεδόν 30 εκατομμυρίων ανθρώπων. Το επαναστατικό βασίλειο ανακοίνωσε κοινωνικές μεταρρυθμίσεις και την αντικατάσταση του Κομφουκιανισμού, του Βουδισμού και της κινεζικής λαϊκής θρησκείας με τη δική του (αιρετική) μορφή του Χριστιανισμού, υποστηρίζοντας ότι ήταν ο δεύτερος γιος του Θεού και ο μικρότερος αδελφός του Ιησού. Οι περιοχές των Ταϊπίνγκ πολιορκήθηκαν από τις δυνάμεις των Τσινγκ καθ' όλη τη διάρκεια της εξέγερσης. Η κυβέρνηση των Τσινγκ νίκησε την εξέγερση με την τελική βοήθεια των γαλλικών και βρετανικών δυνάμεων.
Παραπομπές
Κατηγορία:Εξεγέρσεις του 19ου αιώνα Κατηγορία:Εξεγέρσεις χωρικών Κατηγορία:Θεοκρατίες Κατηγορία:Χριστιανισμός στην Κίνα
SCADA
Ο όρος SCADA (supervisory control and data acquisition) περιγράφει μια κατηγορία συστημάτων βιομηχανικού αυτομάτου ελέγχου και τηλεμετρίας. Το χαρακτηριστικό των συστημάτων SCADA είναι ότι αποτελούνται από τοπικούς ελεγκτές, που ελέγχουν επί μέρους στοιχεία και μονάδες μιας εγκατάστασης, συνδεδεμένους σε ένα κεντρικό Master Station (Κύριο Σταθμό Εργασίας). Ο κεντρικός σταθμός εργασίας μπορεί κατόπιν να επικοινωνεί τα δεδομένα που συλλέγει από την εγκατάσταση σε ένα πλήθος από σταθμούς εργασίας σε τοπικό LAN ή και να μεταδίδει τα δεδομένα της εγκατάστασης σε μακρινά σημεία μέσω κάποιου συστήματος τηλεπικοινωνίας, π.χ. μέσω του ενσύρματου τηλεφωνικού δικτύου ή μέσω κάποιου ασύρματου δικτύου.
πηγές
Κατηγορία:Βιομηχανικός αυτοματισμός Κατηγορία:Ηλεκτρική ισχύς
Χωραφόχηνα
Η Χωραφόχηνα είναι υδρόβιο νηκτικό πτηνό της οικογενείας των Νησσιδών, μία από τις αγριόχηνες που απαντούν και στον ελλαδικό χώρο. Η επιστημονική ονομασία του είδους είναι Anser fabalis και περιλαμβάνει 5 υποείδη.
Στην Ελλάδα απαντά το υποείδος A. a. fabalis (Latham, 1787).
Ονοματολογία
Η λατινική επιστημονική ονομασία του γένους, προέρχεται από την ινδοευρωπαϊκή ρίζα ghăns, που έδωσε το θέμα για την ονομασία του πτηνού σε πολλές ευρωπαϊκές γλώσσες (αρχ. ινδ. hamsá, γερμ. και ολλανδ. gans, αγγλοσαξ. gēs > geese, νορβ. gås, κ.α).
Αλλά και η αντίστοιχη ελληνική λέξη, χήνα, έχει την ίδια ινδοευρωπαϊκή ρίζα ghăns, με τον αρχικό δωρικό τύπο χανς -ός. Αργότερα, με απλοποίηση του συμφωνικού συμπλέγματος, αντέκταση του φωνήεντος και αναλογικά προς τις πλάγιες πτώσεις, παρήχθη η ονομασία χην -ός, που δικαιολογεί το αρσενικό γένος του ουσιαστικού (ίδια περίπτωση μην < ρίζα mens «μήνας»).
Ο όρος fabalis στην επιστημονική ονομασία του είδους είναι λατινικός, με ρίζα τη λέξη faba «καρπός ψυχανθούς, χέδρωψ, κύαμος, φασίολος» και χρησιμοποιείται υπό την ευρεία του έννοια, δεν υποδηλοί δηλαδή κάποιο συγκεκριμένο φυτό, αλλά οιονδήποτε καρπό της οικογενείας Fabaceae (Leguminosae). Τον όρο αυτό δανείστηκε η σύγχρονη ελληνική γλώσσα («φάβα») και, αρχικά, σήμαινε οποιοδήποτε τύπο οσπρίου και όχι μόνο τη γνωστή φάβα.
Συστηματική Ταξινομική
Το είδος περιγράφηκε για πρώτη φορά από τον Άγγλο φυσικό και φυσιοδίφη Τ. Λέιδαμ (John Latham 1740 – 1837), υπό την ονομασία Anas Fabalis (Μ. Βρετανία, 1787). Αργότερα μεταφέρθηκε στο -προϋπάρχον- γένος Anser, που είχε προτείνει ο Γάλλος ζωολόγος Μ. Μπρισόν (Mathurin Jacques Brisson, 1723 – 1806).
Η συστηματική ταξινομική του είδους έχει προβλήματα, που επιτείνονται από τις συχνές διασταυρώσεις μεταξύ των επί μέρους taxa. Αναγνωρίζονται 5 υποείδη, με βάση διαφοροποιητικά στοιχεία στο ράμφος και στο μέγεθος σώματος (βλ. Πίνακα υποειδών), αλλά ορισμένοι ταξινομικοί φορείς αναγνωρίζουν μόνον 2 -για την ακρίβεια 2 ομάδες- μεταξύ των οποίων η AOU, με βάση τα ενδιαιτήματα αναπαραγωγής (τάιγκα [υποείδη 1-3] ή αρκτική τούνδρα [υποείδη 4-5]).
Γεωγραφική εξάπλωση
Στην Ευρώπη, απαντά σε πολύ διάσπαρτους -και μικρούς σε έκταση- θύλακες σε πολλές χώρες, αποκλειστικά ως διαχειμάζον πτηνό. Απουσιάζει από την Ισλανδία, μεγάλο τμήμα της Σκανδιναβίας, τις χώρες της Βαλτικής και όλο, σχεδόν, το Ηνωμένο Βασίλειο. Αλλά και στην υπόλοιπη ήπειρο, η διαχείμαση πραγματοποιείται σε συγκεκριμένες, μη συμπαγείς περιοχές, με το νότιο όριο κατανομής να φθάνει στη Β. Ελλάδα.
Η Ασία είναι η -σχεδόν- αποκλειστική επικράτεια καλοκαιρινού φωλιάσματος, σε ευρεία και συμπαγή ζώνη που αρχίζει από τη Β. Ρωσία στα δυτικά και, διά μέσου όλης της σιβηρικής περιοχής της τάιγκα και των υποαρκτικών περιοχών, φθάνει μέχρι την απώτατη ΒΑ. Ρωσία και τις ιαπωνικές ακτές στα ανατολικά. Νότια, το είδος φθάνει μέχρι τη ΝΑ Κίνα και το Χονγκ Κονγκ, ως χειμερινός επισκέπτης. Ξεχωριστοί θύλακες διαχείμασης υπάρχουν στην Κ. Ασία (Καζακστάν, Ουζμπεκιστάν). Πηγές:
(σημ. με έντονα γράμματα το υποείδος που απαντά στον ελλαδικό χώρο)
Μεταναστευτική συμπεριφορά
thumb|right|350px|Όπως όλες οι αγριόχηνες, οι χωραφόχηνες ταξιδεύουν σε σχηματισμούς V Η χωραφόχηνα, αντίθετα με τη σταχτόχηνα, είναι πλήρως μεταναστευτικό είδος στις επικράτειες όπου κατανέμεται και, ανάλογα με τα γεωγραφικά πλάτη, αποδημεί συνήθως νότια των περιοχών φωλιάσματος.
Μετά την αναπαραγωγή οι χωραφόχηνες υποβάλλονται σε αλλαγή πτερώματος, οπότε καθίστανται ανίκανες προς πτήση, για περίοδο ενός (1) μηνός, περίπου, μεταξύ Ιουλίου και Αυγούστου. Γι’ αυτό τον σκοπό, κάποιοι πληθυσμοί πραγματοποιούν εκτεταμένες μεταναστεύσεις προς βορρά, ενώ οι περισσότεροι συγκεντρώνονται σε μεγάλα σμήνη κοντά σε ανοικτό νερό. Το είδος αναχωρεί από τους τόπους αναπαραγωγής του, μετά από αυτή την περίοδο αλλαγής πτερώματος, στις αρχές Σεπτεμβρίου, φθάνοντας στις θέσεις διαχείμασης από τα τέλη Σεπτεμβρίου μέχρι τον Οκτώβριο. Τυχαίοι, περιπλανώμενοι επισκέπτες έχουν αναφερθεί, μεταξύ άλλων, από την Ισλανδία, την Ιρλανδία και τη Μάλτα, από το Μαρόκο, την Αλγερία και την Αίγυπτο, από το Νεπάλ και τη Μιανμάρ, αλλά και από τις ΗΠΑ.
Στην Ελλάδα, η χωραφόχηνα απαντά αποκλειστικά ως διαχειμάζον είδος, στη βόρεια χώρα (Δεκέμβριος-Μάρτιος). (βλ. Κατάσταση στην Ελλάδα). Από την Κρήτη δεν αναφέρεται, ενώ από την Κύπρο αναφέρεται ως τυχαίος επισκέπτης.
Αναπαραγωγική περίοδος
Κατά τη διάρκεια της περιόδου αναπαραγωγής, απαντά σε λίμνες, ποτάμια και ρυάκια, στην υψηλή αρκτική τούνδρα ή στα μεγάλα δάση της τάιγκας. Οι πληθυσμοί της τάιγκας δείχνουν προτίμηση για τα δάση σημύδας και ερυθρελάτης με τυρφώνες, ενώ εκείνοι της τούνδρας φωλιάζουν στα παχιά στρώματα με βρύα, γρασίδι ή θάμνους, κοντά σε πλημμυρισμένα ποτάμια (αλλά πάνω από τα επίπεδα των πλημμυρών), στα νησιά της Αρκτικής και στις αρκτικές παράκτιες περιοχές.
Μη αναπαραγωγική περίοδος
Κατά τη διάρκεια αυτής της περιόδου, αλλά και κατά τη διέλευση, το είδος απαντά σε βάλτους και γεωργική γη (λιβάδια, καλλιέργειες, ορυζώνες), υγρούς στεπώδεις λειμώνες, πλημμυρισμένα εδάφη, ποτάμια και παράκτια αβαθή. Ωστόσο, κουρνιάζει και σε λίμνες, ποτάμια και πλημμυρισμένα εδάφη στην Ευρώπη κατά τη διάρκεια αυτής της περιόδου.
Στην Ελλάδα, η χωραφόχηνα απαντά κυρίως σε λιβάδια και καλλιεργημένους αγρούς.
Μορφολογία
thumb|right|350px|Ενήλικη χωραφόχηνα φωτογραφημένη σε ζωολογικό κήπο Η χωραφόχηνα είναι μέσου προς μεγάλου μεγέθους αγριόχηνα, μικρότερη και σκουρότερη από τη σταχτόχηνα -αν και πολλά άτομα έχουν μεγαλύτερο εκπέτασμα πτερύγων-, με ομοιόμορφο σταχτογκριζωπό χρωματισμό πτερώματος χωρίς κάποια έντονα διαγνωστικά στοιχεία. Στις πτέρυγες ξεχωρίζουν οι λευκές άκρες στα σκούρα τριτεύοντα ερετικά και στα άνω καλυπτήρια. Από απόσταση, δύσκολα διακρίνεται από τη σταχτόχηνα αλλά, πέρα από το μέγεθος, η άνω επιφάνεια του εμπρόσθιου τμήματος των πτερύγων είναι σκούρα, χωρίς να κάνει έντονη αντίθεση με την υπόλοιπη πτέρυγα. Επίσης, η κάτω επιφάνεια των πτερύγων είναι, επίσης, σκούρα. Αρκετά άτομα φέρουν λευκό δακτύλιο που περιβάλλει τη βάση του ράμφους. Το ράμφος είναι πάντοτε πορτοκαλί, με μαύρο χρώμα στη βάση και το άκρο του, αλλά η «ποσότητα» του πορτοκαλί χρώματος ποικίλλει πολύ έτσι, ώστε σε άλλα άτομα να εμφανίζεται εντελώς πορτοκαλί, ενώ σε άλλα εντελώς μαύρο. Η κοιλιά είναι λευκή, χωρίς μελανά σημεία ή ραβδώσεις. Οι ταρσοί και τα πόδια είναι πορτοκαλί (για διαφορές μεταξύ των επί μέρους υποειδών, βλ. Πίνακα). Στα μεγάλα σμήνη της Β. Ευρώπης, εμφανίζονται πολλές ενδιάμεσες μορφές.
Τα φύλα είναι παρόμοια σε μοτίβα και χρωματισμούς, αλλά τα αρσενικά είναι λίγο μεγαλύτερα και βαρύτερα από τα θηλυκά. Τα νεαρά άτομα μοιάζουν με τους ενήλικες, αλλά οι ταρσοί και τα πόδια τους είναι ανοικτόχρωμα κιτρινωπά.
Βιομετρικά στοιχεία
(Πηγές:
Τροφή
Οι σταχτόχηνες είναι φυτοφάγα πτηνά, με τη διατροφή να αποτελείται από πόες, γρασίδι, κύπερους (Cyperus spp.), και βρύα. Κατά τη διάρκεια της αναπαραγωγικής περιόδου συμπληρώνεται με καρπούς Empetrum ή Vaccinium spp. Κατά τη διάρκεια του χειμώνα, οι χωραφόχηνες αναζητούν την τροφή τους κυρίως σε γεωργικές εκτάσεις σπαρμένες με σιτηρά, φασόλια, πατάτες, καρότα και βλαστάρια δημητριακών.
Ηθολογία
Το είδος παραμένει αγελαίο κατά τη διάρκεια του χειμώνα (αν και αυτό συμβαίνει σε μικρότερα, χαλαρά σμήνη από πολλά άλλα είδη χήνας), και κουρνιάζει κοντά στις περιοχές σίτισης, σε σμήνη μικτών ειδών, σε λίμνες, ποτάμια και πλημμυρισμένες εκτάσεις. Όπως συμβαίνει με τις περισσότερες αγριόχηνες, οι χωραφόχηνες αναζητούν την τροφή τους νωρίς το πρωί ή αργά το σούρουπο.
Αναπαραγωγή
Οι πληθυσμοί που αναπαράγονται στην τάιγκα φωλιάζουν στις αρχές Μαΐου, ενώ εκείνοι που αναπαράγονται στην τούνδρα έναν (1) μήνα αργότερα, στις αρχές Ιουνίου. Η ωοτοκία πραγματοποιείται άπαξ σε κάθε περίοδο φωλιάσματος. Το φώλιασμα γίνεται κατά μοναχικά ζευγάρια, συνήθως με τις φωλιές διάσπαρτες, αν και υπάρχουν περιπτώσεις φωλιάσματος κατά μικρές ομάδες.
Στις περιοχές αναπαραγωγής (βλ. Βιότοπος), η φωλιά κατασκευάζεται μέσα στη χαμηλή βλάστηση, συνήθως σε λοφίσκους και όχθες ελεύθερες από χιόνι και νερά που προέρχονται από την τήξη του, πιο σπάνια, στη βάση ενός δένδρου ή μεταξύ των θάμνων. Η φωλιά βρίσκεται συνήθως κοντά στο νερό, αλλά μπορεί να είναι έως και 1 χιλιόμετρο μακριά. Είναι μια ρηχή κοιλότητα που επιστρώνεται με βρύα, λειχήνες και μικρά φτερά. κατασκευασμένη ως επί το πλείστον από το θηλυκό, αν και το αρσενικό μπορεί να βοηθήσει περιστασιακά. Οι φωλιές προηγουμένων ετών επαναχρησιμοποιούνται, αλλά με νέα επίστρωση.
Η γέννα αποτελείται από (3-) 4 έως 6 (-7) υποελλειπτικά ή οβάλ αβγά, διαστάσεων 83,8 Χ 55,3 χιλιοστών και βάρους 146 γραμμαρίων, εκ των οποίων ποσοστό 9% είναι κέλυφος. Η επώαση αρχίζει μετά το τελευταίο ή προτελευταίο αβγό, πραγματοποιείται μόνον από το θηλυκό (το αρσενικό παραμένει σε επιφυλακή σε κοντινή απόσταση από τη φωλιά) και διαρκεί 27 έως 29 ημέρες, περίπου.
Οι νεοσσοί (χηνάκια) είναι φωλεόφυγοι (precocial), πλήρως ικανοί προς κολύμβηση μόλις εκκολαφθούν, ενώ αναζητούν μόνοι την τροφή τους υπό την επιτήρηση των γονέων. Η πτέρωση πραγματοποιείται στις 56 ημέρες, περίπου. Τα νεαρά άτομα παραμένουν με τους γονείς τους κατά τη διάρκεια του 1ου φθινοπώρου και του 1ου χειμώνα, μεταναστεύουν μαζί τους την άνοιξη, αλλά ανεξαρτητοποιούνται πριν επιστρέψουν στους τόπους αναπαραγωγής. Αποκτούν σεξουαλική ωριμότητα στα 3 χρόνια, περίπου.
Απειλές
Οι πληθυσμοί της χωραφόχηνας υπέστησαν μεγάλη μείωση κατά το παρελθόν λόγω του εντατικού κυνηγιού και της απώλειας των ενδιαιτημάτων τους. Αλλά επήλθε και υποβάθμιση των ενδιαιτημάτων τους λόγω πετρελαϊκής ρύπανσης, αποστράγγισης, εξόρυξης τύρφης, αλλαγής πρακτικών διαχείρισης (π.χ. μείωση της βόσκησης σε λιβάδια που οδηγεί στην υπερανάπτυξη βλάστησης) και της αποψίλωσης δασών, ιδιαίτερα στις αναπαραγωγικές περιοχές στη Ρωσία, τη Νορβηγία και τη Σουηδία. Το είδος κινδυνεύει, επίσης, από την ανθρώπινη όχληση και είναι επιρρεπές σε δηλητηρίαση από φυτοφάρμακα που χρησιμοποιούνται στη γεωργία.
Κυνήγι
Η χωραφόχηνα υφίσταται μεγάλη πίεση από το κυνήγι σε όλες τις χώρες όπου απαντά, στις οποίες θηρεύεται εντατικά. Στην Ελλάδα, το κυνήγι της δεν επιτρέπεται σήμερα από την ελληνική νομοθεσία.
Κατάσταση στην Ελλάδα
Η χωραφόχηνα όχι μόνον δεν φωλιάζει στην Ελλάδα, αλλά παρατηρείται σπάνια, ακόμη και τον χειμώνα. Στο μακρινό παρελθόν (19ος αιώνας) είχε αναφερθεί ελάχιστες φορές από τη Μακεδονία και το Δέλτα του Αχελώου, ενώ στις δεκαετίες 1960-1980, οι χειμερινές καταγραφές περιορίζονταν στη Δοϊράνη, το Δέλτα του Έβρου και τη Λήμνο. Γενικά, τα στοιχεία είναι ελλιπή αλλά, ούτως ή άλλως, αποτελεί σπάνιο χειμερινό επισκέπτη για την Ελλάδα.
Άλλες ονομασίες
Στον ελλαδικό χώρο η Χωραφόχηνα απαντά και με τις ονομασίες Καμπόχηνα και Σταρόχηνα.
Σημειώσεις
i. Για το γένος του ουσιαστικού Χην, βλ. Ονοματολογία.
ii. Για την καταχρηστική απόδοση του συγκεκριμένου όρου, βλ. Ονοματολογία.
Πηγές
Κατηγορία:Νησσίδες Κατηγορία:Πτηνά της Ασίας Κατηγορία:Πτηνά της Ευρώπης Κατηγορία:Πτηνά της Ελλάδας
Contagion
Contagion είναι αμερικανικό περιπετειώδες θρίλερ, παραγωγής 2011, σε σκηνοθεσία Στίβεν Σόντερμπεργκ και πρωταγωνιστούν οι Μαριόν Κοτιγιάρ, Ματ Ντέιμον, Λώρενς Φίσμπερν, Τζουντ Λο, Γκουίνεθ Πάλτροου και Κέιτ Γουίνσλετ. Μια θανατηφόρα ασθένεια ξεσπά και μια ομάδα γιατρών από όλο τον κόσμο καλείται από το Κέντρο Ελέγχου Ασθενειών για να αντιμετωπίσει την απειλή. Η ταινία καταγράφει την εξάπλωση του ιού, τις προσπάθειες γιατρών ερευνητών να τον αναγνωρίσουν και να τον περιορίσουν, το χαμό που προκαλεί στην ανθρωπότητα και την αντίδραση αυτής μπροστά σε μια πανδημία και τελικά την ανακάλυψη του εμβολίου που θα σταματήσει την εξάπλωση.
Η ταινία κυκλοφόρησε στους κινηματογράφους στις 9 Σεπτεμβρίου 2011 στις ΗΠΑ και στις 20 Οκτωβρίου 2011 στην Ελλάδα. Έλαβε κυρίως καλές κριτικές και απέφερε 135,4 εκατομμύρια δολάρια παγκοσμίως.
Πλοκή
Η Μπεθ Έμχοφ επιστρέφει από το επαγγελματικό της ταξίδι στο Χονγκ Κονγκ με μία στάση στο αεροδρόμιο του Σικάγο, όπου κάνει έρωτα με τον πρώην σύντροφό της. Η Μπεθ αρρωσταίνει και πιστεύει ότι οφείλεται στο τζετ λαγκ. Επιστρέφει στο σπίτι της στη Μινεάπολη και μεταδίδει τον ιό στο γιο της Κλαρκ και στο σύζυγό της Μιτς. Όταν η Μπεθ και ο Κλαρκ πεθαίνουν, ο Μιτς μπαίνει σε καραντίνα όπου οι γιατροί συνειδητοποιούν ότι έχει ανοσία στον μυστηριώδη ιό. Εν τω μεταξύ στο Χονγκ Κονγκ και στο Λονδίνο, άνθρωποι αρχίζουν να παρουσιάζουν την ίδια ασθένεια. Τη Αμερικανικό Κέντρο Ελέγχου Ασθενειών και η Παγκόσμια Οργάνωση Υγείας κάνουν υπέρτατες προσπάθειες ερευνώντας τον ιό, ο οποίος έχει αρχίσει να εξαπλώνεται σε ολόκληρο τον κόσμο. Το ξέσπασμα του ιού είναι απειλητικό και μπορεί να αφανίσει ολόκληρο τον πληθυσμό τη γης, εκτός κι αν βρεθεί το εμβόλιο που θα τον θεραπεύει. Οι επιστήμονες δίνουν αγώνα με το χρόνο.
Κάστινγκ
Το πρότζεκτ ανακοινώθηκε το Φεβρουάριο του 2010 με τους Ματ Ντέιμον και Τζουντ Λο να πρωταγωνιστούν, στη δεύτερη συνεργασία τους μετά την ταινία Ο Ταλαντούχος Κύριος Ρίπλεϊ (The Talented Mr. Ripley) το 1999. Αργότερα, τον ίδιο μήνα ανακοινώθηκαν οι συμμετοχές των Κέιτ Γουίνσλετ και Μαριόν Κοτιγιάρ. Ο Σόντερμπεργκ έλαβε τη συνεργασία του Κέντρου Ελέγχου Ασθενειών και δούλεψε μαζί με επιστημονικούς συμβούλους για την ταινία.
Γυρίσματα
Με προϋπολογισμό 60.000.000 δολάρια, τα γυρίσματα ξεκίνησαν το Σεπτέμβριο του 2010 και ολοκληρώθηκαν τον Ιανουάριο του 2011. Τα γυρίσματα πραγματοποιήθηκαν στο Χονγκ Κονγκ, στην Ατλάντα, στο Σικάγο, στο Σαν Φρανσίσκο, στη Γενέβη και στο Λονδίνο.
Box office
Το Contagion άνοιξε στην 1η θέση με 22,4 εκατομμύρια δολάρια το πρώτο σαββατοκύριακο. Στην Αμερική οι συνολικές εισπράξεις έφτασαν τα 75,6 εκατομμύρια δολάρια ενώ στον υπόλοιπο κόσμο απέφερε 60,8 εκατομμύρια δολάρια, συγκεντρώνοντας συνολικά 136,5 εκατομμύρια δολάρια παγκοσμίως.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2011 Κατηγορία:Ταινίες παραγωγής Warner Bros. Κατηγορία:Αμερικανικές θρίλερ ταινίες Κατηγορία:Αγγλόφωνες ταινίες Κατηγορία:Αμερικανικές δραματικές ταινίες Κατηγορία:Ταινίες σε σκηνοθεσία Στίβεν Σόντερμπεργκ Κατηγορία:Ταινίες γυρισμένες στην Ελβετία Κατηγορία:Ταινίες γυρισμένες στην Τζόρτζια Κατηγορία:Ταινίες γυρισμένες στο Ιλινόι Κατηγορία:Ταινίες IMAX
Μούντρος Ρεθύμνου
Ο Μούντρος είναι χωριό και έδρα ομώνυμης κοινότητας του Δήμου Ρεθύμνης στην Περιφερειακή Ενότητα Ρεθύμνης της Κρήτης. Απέχει 23 χιλιόμετρα από το Ρέθυμνο και είναι κτισμένος σε υψόμετρο 280 μ. Έχει ανακηρυχθεί παραδοσιακός οικισμός.
Ιστορικά στοιχεία
Βορειοανατολικά και νοτιοδυτικά του χωριού σώζονται ερείπια, κεραμική και νομίσματα τα οποία χρονολογούνται από την βυζαντινή εποχή, ενώ τα παλαιότερα χρονολογήθηκαν στην παλαιοχριστιανική περίοδο. Στη θέση Κεφάλα βρίσκονται ερείπια βυζαντινού ναού αφιερωμένου στον Άγιο Ευστράτιο, ενώ στην ίδια θέση βρίσκεται πηγή νερού με το όνομα Κομνηνόβρυση ή Κομηνόβρυση, το οποίο πιθανότατα σχετίζεται με τη δυναστεία των Κομνηνών, η οποία βασίλευσε την περίοδο 1081-1185. Βυζαντινά ερείπια σώζονται και στη θέση Πέρα Μούντρος.
Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:
Αξιοθέατα
thumb|250px|Κτίριο με βενετσιάνικο θύρωμα του 1611 Στο χωριό σήμερα σώζονται τμήματα κτιρίων της ενετικής εποχής, με πιο χαρακτηριστικά τα θυρώματα, τα παράθυρα και τα εντοιχισμένα οικόσημα. Ανάμεσα στα κτίρια του χωριού ξεχωρίζει διώροφο κτίριο με εντυπωσιακό θύρωμα. Στο θύρωμα σώζεται η επιγραφή PER TOT DISCRIMINA RERUM, η οποία προέρχεται από το ποίημα Αινειάδα του Βιργίλιου (Ι 208), μαζί με τη χρονολογία MDCXI (1611). Το τοξωτό θύρωμα περιβάλλεται από δύο πεσσούς με επίκρανα, οι οποίοι στηρίζουν ένα αέτωμα. Εντός του αετώματος σώζεται θυρεός, ο οποίος δεν έχει ταυτιστεί. Σύμφωνα με προφορικές μαρτυρίες των κατοίκων, το κτίσμα λειτουργούσε ως δικαστήριο στον άνω όροφο, ενώ ο κάτω όροφος είχε το ρόλο φυλακής. Το συγκρότημα έχει χαρακτηριστεί ως αρχαιολογικός χώρος και ιστορικό μνημείο.
Το κτίριο του δημοτικού σχολείου Μούντρου έχει χαρακτηριστεί μνημείο μαζί με τον περιβάλλοντα χώρο του διότι είναι αξιόλογο κτίριο ειδικής λειτουργίας (διδακτήριο), σημαντικό για τη μελέτη της ιστορίας της αρχιτεκτονικής των σχολικών κτιρίων στην Κρήτη την τρίτη δεκαετία του 20ου αιώνα και αποτελεί σημείο αναφοράς για τους κατοίκους της περιοχής και είναι συνδεδεμένο με τις μνήμες τους.
Διοικητικά
Δείτε: Κοινότητα Μούντρου
Ως ξεχωριστός οικισμός αναφέρεται το 1925 στο ΦΕΚ 27Α - 31/01/1925 να προσαρτάται στην τότε κοινότητα Άνω Βαρσαμονέρου. Σύμφωνα με το σχέδιο Καλλικράτης, μαζί με το Κάτω Μαλάκι αποτελούν την Κοινότητα Μαλακίων που ανήκει στη δημοτική ενότητα Νικηφόρου Φωκά του Δήμου Ρεθύμνης και σύμφωνα με την απογραφή του 2011 έχει μόνιμο πληθυσμό 77 κατοίκους.
Παραπομπές
μουντρ Κατηγορία:Δήμος Ρεθύμνης
Οριζόντιος δωσιλογισμός
Ο όρος Οριζόντιος δωσιλογισμός αναφέρεται στην ερωτική ή σεξουαλική σχέση που πολλές γυναίκες είχαν ή είχαν ισχυριστεί ότι είχαν με μέλη της γερμανικής κατοχικής δύναμης κατά τον Β' παγκόσμιο πόλεμο. Ο όρος χρησιμοποιείται κυρίως για τη περίπτωση της Γαλλίας.
Γαλλία
Ήδη από το 1942 ο Αντουάν ντε Σαιντ-Εξυπερύ είχε αναφερθεί στο γενικευμένο φόβο του να απατηθούν οι Γάλλοι άντρες από τις γυναίκες τους. Ενώ στο τέλος του πολέμου ο Ρομπέρ Μπραζιγιάκ ανέφερε ότι "η Γαλλία κοιμήθηκε με τη Γερμανία".
Με την απελευθέρωση της Γαλλίας από τη γερμανική κατοχή που ξεκίνησε στις 6 Ιουνίου 1944 γυναίκες συχνά τιμωρήθηκαν ως συνεργάτες των Γερμανών. Η τιμωρία όπως αναφέρει το περιοδικό TIME ήταν η δημόσια διαπόμπευση, το κούρεμα της κόμμωσης (υπολογίζονται σε 20.000 ), η απογύμνωση, οι ξυλοδαρμοί και μερικές φορές ο θάνατος.
Αναφέρεται από τον Ιστορικό Άντονι Μπίβορ ότι το 1/3 των θανατηφόρων αντεκδικήσεων στη Βρετάνη, με θύματα άτομα για τα οποία υπήρχε η πεποίθηση ότι είχαν σχέσεις με τους Γερμανούς, ήταν γυναίκες.
Νορβηγία
Το ποσοστό των σεξουαλικών σχέσεων σε νεαρές ηλικίες στη Νορβηγία προσεγγίζεται γύρω στο 10%.
Σερβία
Στη Σερβία το φαινόμενο του οριζόντιου δωσιλογισμού δεν έφτασε τα ποσοστά της Δυτικής Ευρώπης. Οι αντιστασιακές οργανώσεις κομμουνιστικές και Τσέτνικ τιμωρούσαν τον οριζόντιο δωσιλογισμό.
Αγγλονορμανδικές Νήσοι (Μεγάλη Βρετανία)
Στις Αγγλονορμανδικές Νήσους γεννήθηκαν περίπου 900 παιδιά από Γερμανούς πατέρες, ενώ Άγγλοι αξιωματούχοι και Εβραίοι κάτοικοι παραδόθηκαν στις Γερμανικές αρχές.
Αιτίες
Αν και πολλές φορές το φαινόμενο του οριζόντιου δωσιλογισμού εξηγείται ως βιασμός ή ακόμα ως συμμετοχή σ' αυτόν γυναίκας χαμηλού διανοητικού επιπέδου ή φτωχής γυναίκας που οδηγήθηκε σε αυτές τις πράξεις για να επιζήσει, τις περισσότερες φορές η πραγματική αιτία της ερωτικής έλξης ήταν απλώς η εντυπωσιακή εμφάνιση του Γερμανού ρωμαλέου στρατιώτη σε σύγκριση με τον ισχνό άντρα της κατακτημένης περιοχής.
Φίλιππος Ερνέστος του Χοενλόε-Σίλλινγκσφυρστ
Ο Φίλιππος Ερνέστος, γερμ. Philipp Ernst (5 Ιουνίου 1853 - 26 Δεκεμβρίου 1915) από τον Οίκο του Χοενλόε ήταν 8ος πρίγκιπας του Χοενλόε-Σίλλινγκσφυρστ (1901-1915).
Οικογένεια
Νυμφεύτηκε πρώτα το 1882 την πριγκίπισσα Χαρίκλεια Υψηλάντη (Παρίσι, 8 Οκτωβρίου 1863 - Σίλλινγκσφυρστ, 22 Ιουνίου 1912), κόρη του Γρηγορίου Γ. Υψηλάντη, πρέσβη της Ελλάδας στην Αυστρο-Ουγγαρία και της Ελένης Σίνα και είχε τέκνα:
Έπειτα από το θάνατο της Χαρίκλειας Υψηλάντη το 1912, ο Φίλιππος Ερνέστος έκανε δεύτερο γάμο το 1913 με την Ερριέττα Γκίντρα (1884-1952). Ο γάμος ήταν μοργανατικός και στη σύζυγό του δόθηκε το 1914 ο τίτλος της "Κυρίας του Χέλμπεργκ" (Frau von Hellberg). Είχε τέκνα:
Πηγές
Κατηγορία:Οίκος του Χοενλόε
Ευτροπία
Η Ευτροπία (Eutropia, ... - μετά το 325) ήταν σύζυγος του Ρωμαίου αυτοκράτορα Μαξιμιανού. Είχαν δύο ή, κατ' άλλους, τρία παιδιά: τον Μαξέντιο, τη Φαύστα (σύζυγο του Κωνσταντίνου Α΄) και τη Φλαβία Μαξιμιανή Θεοδώρα, η οποία πιθανόν να ήταν κόρη της από προηγούμενο γάμο.
Η Ευτροπία πέθανε μετά από τα παιδιά της, με εξαίρεση ίσως τη Φαύστα, μετά από το 325. Σύμφωνα με κάποιες πηγές, είχε γίνει χριστιανή.
Παραπομπές
Κατηγορία:Ρωμαίες Αυτοκράτειρες
Αρμενικό αλφάβητο
Το αρμενικό αλφάβητο (Αρμενικά: Հայոց գրեր Χαγιότς γκρερ ή Հայոց այբուբեն Χαγιότς αϊμπουμπέν) είναι αλφαβητικό σύστημα γραφής που χρησιμοποιείται για τη γραφή της αρμενικής γλώσσας. Αναπτύχθηκε γύρω στο 405 μ.Χ. από τον Μεσρώπ Μαστότς, έναν Αρμένιο γλωσσολόγο και εκκλησιαστικό ηγέτη. Αρχικά είχε 36 γράμματα, αλλά τώρα έχει 38.
Η αρμενική λέξη για το "αλφάβητο" είναι այբուբեն αϊμπουμπέν, που ονομάστηκε έτσι από τα δύο πρώτα γράμματα του αρμενικού αλφαβήτου: ⟨Ա⟩ Αρμενικά: այբ άιμπ και ⟨Բ⟩ Αρμενικά: բեն μπεν. Τα αρμενικά γράφονται οριζόντια, από τα αριστερά προς τα δεξιά.
Αλφάβητο
Σημειώσεις:
Παραπομπές
Κατηγορία:Πολιτισμός της Αρμενίας Κατηγορία:Αλφάβητο
Κοίτα ποιος μιλάει
Το Κοίτα ποιος μιλάει (αγγλικά: Look Who's Talking) είναι αμερικανική ρομαντική κομεντί του 1989 σε σενάριο και σκηνοθεσία της Έιμι Χέκερλινγκ και με πρωταγωνιστές τους Τζον Τραβόλτα και Κίρστι Άλεϊ. Ο Μπρους Γουίλις δανείζει τη φωνή του στον γιο της Μόλι, τον Μάικι. Στην ταινία εμφανίζεται ο Τζορτζ Σίγκαλ στον ρόλο του Άλμπερτ.
Πλοκή
Η Μόλι είναι μια λογίστρια που ζει στη Νέα Υόρκη και έχει σχέση με τον Άλμπερτ, ένα στέλεχος που είναι παντρεμένος με δύο κόρες, από τον οποίο μένει έγκυος. Κατά τη διάρκεια της εγκυμοσύνης της, η Μόλι και ο Άλμπερτ κρατούν μυστική τη σχέση τους, με την πρόφαση ότι εκείνη έκανε τεχνητή γονιμοποίηση και ο Άλμπερτ σχεδιάζει να αφήσει τη γυναίκα του, Μπεθ, και τα δύο τους παιδιά, την Άστριντ και την Πρισίλα, για να είναι μαζί της. Το μωρό, ενώ μεγαλώνει στην κοιλιά της Μόλι, αρχίζει να φωνάζει και να έχει απαιτήσεις. Στον ένατο μήνα κύησης, ενώ είναι έξω για ψώνια, η Μόλι και η φίλη της, Ρόνα, πιάνουν τον Άλμπερτ σε τρυφερό τετ α τετ με τη διακοσμήτριά του, τη Μελίσα. Ο Άλμπερτ παραδέχεται ότι σχεδιάζει να ζήσει με τη Μελίσα μετά την οριστικοποίηση του διαζυγίου του.
Η Μόλι φεύγει αναστατωμένη, νιώθωντας άγχος το οποίο επιταχύνει την ώρα του τοκετού. Μπαίνει σε ένα ταξί του οποίου ο οδηγός, ο Τζέιμς Ουμπριάκο, διασχίζει επικίνδυνα το κέντρο της πόλης για να την πάει στο νοσοκομείο εγκαίρως και κατά λάθος γίνεται μάρτυρας της γέννησης του γιου της, Μάικι. Στη συνέχεια, ο Μάικι αρχίζει να σχολιάζει τη ζωή του και να αλληλεπιδρά με τα πράγματα μέσω μιας εσωτερικής φωνής με την οποία επικοινωνεί και με άλλα μωρά.
Ελπίζοντας να επαναφέρει τη ζωή της σε καλό δρόμο, η Μόλι γίνεται μια αφοσιωμένη ανύπαντρη μητέρα, αρνούμενη να κρίνει επιφανειακά τους επίδοξους πατεράδες, αλλά απορρίπτοντας αρκετούς άνδρες λόγω μικρών ιδιορρυθμιών που ενδέχεται να επηρεάσουν άσχημα τον Μάικι στο μέλλον, όπως η κακή τους συμπεριφορά προς τον σερβιτόρο. Ξανασυναντά τον Τζέιμς στην πολυκατοικία της και ανακαλύπτει ότι χρησιμοποίησε την ταχυδρομική της διεύθυνση ως πλαστή διεύθυνση κατοικίας προκειμένου να βάλει τον παππού του, Βίνσεντ, σε έναν καλό οίκο ευγηρίας. Εκείνη αφήνει την απάτη να συνεχίζεται κι εκείνος συμφωνεί να κάνει μπέμπι σίτινγκ στον Μάικι (που του αρέσει πολύ ο Τζέιμς από τότε που τον γνώρισε). Ωστόσο, ο Τζέιμς σχεδόν θέτει σε κίνδυνο τη συμφωνία όταν πηγαίνει το μωρό στο αεροδρόμιο, όπου δουλεύει ως πιλότος μερικής απασχόλησης, ενώ η Μόλι παίρνει έναν υπνάκο (κάνοντάς την να πιστέψει ότι απήγαγε τον Μάικι).
Επιστρέφοντας στη δουλειά, η Μόλι αναγκάζεται από το αφεντικό της να συνεχίσει να συνεργάζεται με τον Άλμπερτ, ο οποίος επιμένει να δει τον Μάικι. Όταν όμως τους επισκέπτεται ο Άλμπερτ, έρχεται σε διαμάχη με τον Τζέιμς, ο οποίος τελικά ανακαλύπτει ότι ο Άλμπερτ είναι ο βιολογικός πατέρας του Μάικι. Ρωτάει τη Μόλι αν αγαπά τον Άλμπερτ και εκείνη ισχυρίζεται ότι δεν ξέρει. Όταν προτείνει την ιδέα να γίνει το πιο κοντινό πράγμα σε πατέρα που θα έχει ο Μάικι, η Μόλι τον παρομοιάζει με ένα «μεγάλο παιδί» που δεν είναι αρκετά υπεύθυνο για να γίνει πατέρας. Ο Τζέιμς της λέει ότι χρησιμοποιεί τον Μάικι για να απωθήσει τον ίδιο και άλλους άντρες και φεύγει εκνευρισμένος. Στην παιδική χαρά, ο Μάικι έχει ενημερωθεί από τους φίλους του τι είναι «μπαμπάδες», και συνειδητοποιεί ότι θέλει τον Τζέιμς για μπαμπά του.
Ο Τζέιμς πηγαίνει στο διαμέρισμα και λέει στον Μάικι ότι δεν θα έρχεται πλέον, ενώ η Μόλι ακούει από την ενδοσυνεννόηση τον Τζέιμς να παραδέχεται ότι θα του λείψει πολύ ο Μάικι. Η Μόλι πηγαίνει τον Μάικι στο γραφείο του Άλμπερτ για να τον δει, αλλά όταν ο Άλμπερτ παραδέχεται ότι δεν θέλει την ευθύνη της πατρότητας επειδή περνάει μια «εγωιστική φάση», η Μόλι συνειδητοποιεί ότι δεν έχει αλλάξει και εκείνη και ο Μάικι καταστρέφουν αρκετά έπιπλά του, πριν εκείνη εγκαταλείψει τον Άλμπερτ οριστικά. Αργότερα, η Μόλι καλείται στον οίκο ευγηρίας του Βίνσεντ να βοηθήσει στην επίλυση μιας διαφωνίας του με το προσωπικό. Ο Τζέιμς φτάνει και ευχαριστεί τη Μόλι για τη βοήθειά της και οι δυο τους τα ξαναβρίσκουν.
Εντωμεταξύ, ο Μάικι περιπλανιέται μόνος του, αναζητώντας τον Τζέιμς όταν βλέπει έξω ένα ταξί. Αφού βγει στον δρόμο, μπαίνει σε ένα αυτοκίνητο το οποίο στη συνέχεια ρυμουλκείται με τον Μάικι μέσα, ενώ η Μόλι και ο Τζέιμς τον αναζητούν μανιωδώς. Αφού τον εντοπίζουν, ο Τζέιμς και η Μόλι κυνηγούν τον γερανό με το ταξί και τελικά τον σταματούν, αλλά ανακαλύπτουν ότι ο Μάικι είχε βγει από το αυτοκίνητο και τώρα στέκεται στη μέση της κίνησης. Ο Τζέιμς και η Μόλι τρέχουν να τον φτάσουν και τον σώζουν. Ο Μάικι ζητά ανεπίσημα από τον Τζέιμς να γίνει πατέρας του λέγοντας την πρώτη του λέξη «Μπα-μπα». Ο Τζέιμς και η Μόλι συνειδητοποιούν ότι ο Μάικι βλέπει ήδη τον Τζέιμς ως πατέρα του και αποφασίζουν να δώσουν μια ευκαιρία, φιλιούνται με πάθος, ενώ ο Μάικι σκέφτεται να τους πει ότι χρειάζεται άλλαγμα.
Εννέα μήνες αργότερα, η Μόλι γεννά την κόρη τους, Τζούλι.
Διανομή
Φωνές
Υποδοχή
Η ταινία έλαβε μεικτές κριτικές. Στο Rotten Tomatoes, έχει βαθμολογία 57% με βάση 37 κριτικές, με μέση βαθμολογία 5,2/10. Ο ιστότοπος αναφέρει: «Το Κοίτα ποιος μιλάει έχει κάποια απήχηση χάρη στους συμπαθείς πρωταγωνιστές του και την ενεργητική σκηνοθεσία της Έιμι Χέκερλινγκ, αλλά το ανόητο σενάριο δεν επιτρέπει στην ευφυΐα να επικρατήσει». Το κοινό που συμμετείχε σε δημοσκόπηση του CinemaScore έδωσε στην ταινία μέσο βαθμό "Α" σε κλίμακα Α+ έως F.
Συνέχεια
Η ταινία ήταν αρκετά επιτυχημένη για να γυριστούν δύο συνέχειες: Κοίτα ποιος άλλος μιλάει (Look Who's Talking Too, 1990) και Κοίτα ποιος μιλάει τώρα (Κοίτα ποιος μιλάει τώρα, 1993). Η επιτυχία των δύο πρώτων ταινιών ενέπνευσε επίσης μια κωμική σειρά του ABC με την ονομασία Baby Talk, η οποία προβλήθηκε από το 1991 έως το 1992 και στην οποία ο Τόνι Ντάνζα έκανε τη φωνή του "Μάικι". Ο Τζον Τραβόλτα, η Κίρστι Άλεϊ και η Ολυμπία Δουκάκη είναι οι μοναδικοί ηθοποιοί που εμφανίζονται και στις τρεις ταινίες της σειράς.
Αξωτερικοί σύνδεσμοι
Κατηγορία:Ταινίες παραγωγής TriStar Pictures Κατηγορία:Ταινίες τοποθετημένες στη Νέα Υόρκη Κατηγορία:Αγγλόφωνες ταινίες Κατηγορία:Αμερικανικές ρομαντικές κωμικές ταινίες Κατηγορία:Αμερικανικές ανεξάρτητες ταινίες Κατηγορία:Αμερικανικές ταινίες Κατηγορία:Ταινίες του 1989
Μποβεσία
thumb|Χάρτης τοποθεσίας των ελληνόφωνων περιοχών Γκρέτσια Σαλεντίνα και Μποβεσία Η Μποβεσία, αλλιώς γνωστή ως Γκρέτσια Καλάμπρα (Grecìa Calabra - Ελλάδα της Καλαβρίας), είναι μία από τις δύο εναπομείνασες περιοχές που ομιλούνται τα Γκραικάνικα στη νότια Ιταλία, ενώ η άλλη είναι η Γκρέτσια Σαλεντίνα. Βρίσκεται στην άκρη της Καλαβρίας, κοντά στο Ρήγιο, και αποτελείται από εννέα χωριά. Ο πληθυσμός της είναι σημαντικά μικρότερος από αυτόν της Γκρέτσια Σαλεντίνα.
Αποτελείται από τα χωριά:
Εξωτερικοί σύνδεσμοι
Κατηγορία:Ιστορικές περιοχές της Ιταλίας
Ντομίνικ Ολεϊνίτσακ
Ο Ντομίνικ Ολεϊνίτσακ (πολωνικά: Dominik Olejniczak) (γενν. 1 Ιουλίου 1996) είναι Πολωνός επαγγελματίας καλαθοσφαιριστής, ο οποίος αγωνίζεται ως σέντερ για την Γκραβελίν-Ντανκέρκ.
Κολεγιακή σταδιοδρομία
Ο Ολεϊνίτσακ έπαιξε για τους Ντρέικ Μπούλντογκς ως πρωτοετής. Ως δευτεροετής και τριτοετής, έπαιξε για τους Όλε Μις Ρέμπελς. Ως τεταρτοετής, έπαιξε για τους Φλόριντα Στέιτ Σέμινολς.
Επαγγελματική σταδιοδρομία
Την 1η Ιουλίου 2020, ο Ολεϊνίτσακ υπέγραψε με την πολωνική Τρεφλ Σόποτ.
Εθνική ομάδα
Ο Ολεϊνίτσακ έπαιξε για την Πολωνία σε επίπεδο Κ18 και Κ20 ετών, πριν κάνει το ντεμπούτο του για την Εθνική Πολωνίας ανδρών το 2016. Εκπροσώπησε την Πολωνία στους Ολυμπιακούς Αγώνες Νέων του 2014. Ο Ολεϊνίτσακ βοήθησε την Πολωνία να τερματίσει στην 8η θέση στο Παγκόσμιο Κύπελλο του 2019. Συμμετείχε επίσης στο Ευρωμπάσκετ 2022.
Παραπομπές
Κατηγορία:Πολωνοί καλαθοσφαιριστές Κατηγορία:Σέντερ Κατηγορία:Καλαθοσφαιριστές Εθνικής Πολωνίας Κατηγορία:Καλαθοσφαιριστές Παγκοσμίου Κυπέλλου 2019 Κατηγορία:Καλαθοσφαιριστές Ευρωμπάσκετ 2022 Κατηγορία:Καλαθοσφαιριστές Τρεφλ Σόποτ Κατηγορία:Καλαθοσφαιριστές Πρωταθλήματος Πολωνίας Κατηγορία:Καλαθοσφαιριστές Γκραβλίν Κατηγορία:Καλαθοσφαιριστές Πρωταθλήματος Γαλλίας Κατηγορία:Πολωνοί καλαθοσφαιριστές στο εξωτερικό
Σατανιστές της Παλλήνης
Ως Σατανιστές της Παλλήνης αποκαλούνται έως σήμερα μια εγκληματική ομάδα που έδρασε την περίοδο 1991 - 1993 στην Παλλήνη της Αττικής και είχε ως βασικά μέλη τους: Ασημάκη Κατσούλα, Μάνο Δημητροκάλη και Δήμητρα Μαργέτη.
Η ομάδα των σατανιστών πραγματοποιούσε τελετές μαύρης μαγείας προσηλυτίζοντας νεαρά παιδιά κυρίως μαθητές λυκείου, υποσχόμενη να τους μυήσει στον Σατανισμό, ενώ προχώρησε και σε δύο δολοφονίες: της 14χρόνης Δώρας Συροπούλου και της 28χρόνης Γαρυφαλλιάς Γιούργα.
Η υπόθεση των "σατανιστών της Παλλήνης", είχε συγκλονίσει το πανελλήνιο τον Δεκέμβριο του 1993, όταν αποκαλύφθηκαν οι δύο δολοφονίες που είχαν διαπραχθεί από την ομάδα στο όνομα των δυνάμεων του σκότους.
Ιστορικό
Τον Δεκέμβριο του 1991, ο 19χρονος Ασημάκης Κατσούλας σύναψε σχέση με την 15χρονη Δήμητρα Μαργέτη, η οποία του είχε εκμυστηρευτεί ότι και εκείνη άρχισε να διαβάζει σχετικά βιβλία με τον σατανισμό. Οι δύο τους ξεκίνησαν να κάνουν τελετές μαύρης μαγείας, με την πρώτη να είναι στο σπίτι του Κατσούλα.
Ο Κατσούλας περιγράφει την μύηση της Μαργέτη στον Σατανισμό:
Δολοφονίες
Τον Αύγουστο του 1992, οι σατανιστές της Παλλήνης, διέπραξαν την πρώτη τους δολοφονία, οδηγώντας την 14χρονη Δώρα Συροπούλου σε μια ερημική τοποθεσία στo Σέσι Γραμματικού, προκειμένου όπως της είχαν πει ότι θα την μυούσαν στον σατανισμό και ότι θα τη βοηθούσαν να δει τι υπάρχει στην Κόλαση. Αφού είχαν προηγηθεί διάφορες τελετές μύησης, οι Κατσούλας και Δημητροκάλης στραγγάλισαν, ασέλγησαν και στη συνέχεια έκαψαν την Συροπούλου με βενζίνη για να «εξαφανίσουν» όπως είχαν αναφέρει στις απολογίες τους το πτώμα.
Στις 14 Απριλίου 1993 ακολούθησε η δεύτερη δολοφονία των σατανιστών. Η 28χρονη Γαρυφαλλιά Γιούργα, μητέρα δυο παιδιών και υπάλληλος του ξενοδοχείου «Μεγάλη Βρετάνια», επέστρεφε σπίτι της όταν την σταμάτησαν οι Κατσούλας και Δημητροκάλης, υποδυόμενοι τους αστυνομικούς, την έπεισαν να μπει στο αυτοκίνητό τους προκειμένου να την οδηγήσουν στο πλησιέστερο τμήμα για εξακρίβωση στοιχείων. Στη συνέχεια την οδήγησαν σε ένα εγκαταλελειμμένο εργοστάσιο οινοποιίας στην Παλλήνη και από εκεί μετά στο Σέσι, όπου την στραγγάλισαν και την χτύπησαν με μια τεράστια πέτρα στο κεφάλι.Το πτώμα της θα βρεθεί σε κατάσταση προχωρημένης σήψης και θα αναγνωριστεί μόνο από κάποια ιδιαίτερα σημάδια στο σώμα της.
Συλλήψεις
Το τέλος της εγκληματικής δράσης των σατανιστών συνέβη όταν ο Δημητροκάλης νιώθοντας τύψεις για τις αποτρόπαιες και εγκληματικές πράξεις του αποφάσισε να τις εξομολογηθεί σε έναν ιερέα, ο οποίος βρισκόταν στο σπίτι του τα Χριστούγεννα του 1993. Την άλλη μέρα πήγε στις αστυνομικές αρχές και ομολόγησε.
Την παραμονή της Πρωτοχρονιάς συνελήφθησαν επισήμως οι Κατσούλας, Δημητροκάλης και Μαργέτη και παραπέμφθηκαν στον εισαγγελέα, ο οποίος και άσκησε εναντίον τους ποινική δίωξη για σωρεία κακουργηματικών πράξεων. Ποινική δίωξη ασκήθηκε επίσης και στους Χαράλαμπο Ζαβρά, Αγγελική Αναγνώστου, Βαρβάρα Αγγελοπούλου και τις αδερφές Μαρία και Κατερίνα Ρηγάκη.
Κατά τις απολογίες τους στον ανακριτή, οι Δημητροκάλης και Μαργέτη έδειξαν ως αρχηγό της ομάδας τον Κατσούλα, ο οποίος ισχυρίστηκε ότι εκτελούσε απλά εντολές καθώς υπήρχαν και άλλοι πιο πάνω από αυτόν, χωρίς ωστόσο να τους κατονομάσει ποτέ.
Δίκη
Η εκδίκαση της υπόθεσης ξεκίνησε στο Μεικτό Ορκωτό Δικαστήριο της Αθήνας στις 23 Ιουνίου 1995, όπου τα βασικά μέλη των σατανιστών της Παλλήνης (Κατσούλας, Δημητροκάλης, Μαργέτη) αντιμετώπισαν κατηγορίες για την κατά συναυτουργία τέλεση δύο ανθρωποκτονιών, αντιποίηση δημόσιας εξουσίας, παράνομη κατακράτηση, αρπαγή ανηλίκου, καθύβριση του θρησκεύματος καθώς και τη σύσταση συμμορίας προς διάπραξη κακουργημάτων.
Στις 27 Ιουνίου 1995, ο εισαγγελέας της έδρας πρότεινε την ενοχή των κατηγορουμένων Κατσούλα, Δημητροκάλη και Μαργέτη και την επιβολή της ανώτατης προβλεπόμενης ποινής. Πέντε μέρες μετά στις 1 Ιουλίου, το δικαστήριο καταδίκασε τον Κατσούλα σε συνολική ποινή δύο φορές ισόβιας κάθειρξης και πρόσκαιρης κάθειρξης 12 ετών και 10 μηνών, ενώ στον Δημητροκάλη σε συνολική ποινή δύο φορές ισόβιας κάθειρξης και πρόσκαιρης κάθειρξης εννέα ετών και 10 μηνών. Στην Μαργέτη επιβλήθηκε ποινή κάθειρξης 17 ετών και 4 μηνών για απλή συνέργεια σε κάθε μία από τις ανθρωποκτονίες και αρπαγή ανηλίκου. Επίσης της αναγνωρίστηκε το ελαφρυντικό της μετεφηβικής ηλικίας.
Για τις αδερφές Κατερίνα και Μαρία Ρηγάκη επεβλήθηκαν ποινές 16 μηνών με 3ετή αναστολή και 7 μηνών με 3ετή αναστολή αντίστοιχα. Επίσης για την Βαρβάρα Αγγελοπούλου επεβλήθηκε ποινή 16 μηνών με 3ετή αναστολή. Τέλος το δικαστήριο έκρινε αθώους τους Χαράλαμπο Ζάβρα και Αγγελική Αναγνώστου.
Αποφυλακίσεις
Η πρώτη που αποφυλακίστηκε ήταν η Δήμητρα Μαργέτη, με απόφαση του Συμβουλίου Πλημμελειοδικών Πειραιά στις 23 Νοεμβρίου του 2001. Ωστόσο, τις επιβλήθηκαν περιοριστικοί όροι, όπως η παρουσίαση στο αστυνομικό τμήμα καθώς και η απαγόρευση εξόδου από την χώρα. Ακολούθησε ο Μάνος Δημητροκάλης τον Ιούνιο του 2018, έχοντας έκτιση τα 2/3 της ποινής του, και τελευταίος αποφυλακίστηκε ο Ασημάκης Κατσούλας τον Δεκέμβριο του 2019, μετά από 25 χρόνια εγκλεισμού και αρκετές αιτήσεις αποφυλάκισης.
Βιβλιογραφία
Κατηγορία:Εγκληματικές οργανώσεις Κατηγορία:Σατανισμός
Γουσταύος Αδόλφος του Χοενλόε-Σίλλινγκσφυρστ
Ο Γουσταύος Αδόλφος, γερμ. Gustav Adolf (1823 - 1896) από τον Οίκο του Χοενλόε ήταν -κατ' ισχυρισμόν του- απόγονος του Έμπερχαρντ, δούκα της Φραγκονίας. Έγινε καρδινάλιος της Καθολικής Εκκλησίας.
Βιογραφία
Γεννήθηκε στο Ρότενμπουργκ αν ντερ Φούλντα στο εκλεκτοράτο της Έσσης και ήταν ο 4ος γιος του Φραγκίσκου Ιωσήφ, πρίγκιπα του Χοενλόε-Σίλλινγκσφυρστ και της Κωνσταντίας, κόρης του Καρόλου Λουδοβίκου, πρίγκιπα του Χοενλόε-Λάνγκενμπουργκ.
Ο πατέρας του ήταν καθολικός, ενώ η μητέρα του Λουθηρανή. Κατά τη συνήθεια της εποχής, οι γιοί λάμβαναν το θρήσκευμα του πατέρα και οι κόρες αυτό της μητέρας. Χειροτονήθηκε το 1849 και το 1857 έγινε τιτουλάριος επίσκοπος της Έδεσσας στη Μεσοποταμία και υπεύθυνος για τις ελεημοσύνες του Πάπα Πίου Θ΄. Διορίστηκε καρδινάλιος το 1866 κατ' όνομα στον ναό της Σάντα Μαρία ιν Τρασποντίνα.
Ο αδελφός του Κλόντβιχ έγινε πρωθυπουργός της Βαυαρίας, της Πρωσίας και της Γερμανίας.
Πηγές
Κατηγορία:Οίκος του Χοενλόε
Π.Α.Ο.Κ. (στίβος)
Ιστορία
Το τμήμα στίβου του ΠΑΟΚ ιδρύθηκε το 1928. Το γυναικείο τμήμα του κατάφερε να κατακτήσει 3 φορές το πρωτάθλημα Ελλάδας ανοιχτού στίβου (1976, 1977, 1982), ενώ οι αθλήτριες του ΠΑΟΚ κατέκτησαν και 2 Πανελλήνια πρωταθλήματα ανωμάλου δρόμου (1968, 1974).
Από τους μεγάλους αθλητές που έχουν αγωνιστεί με τα χρώματα του ΠΑΟΚ, υπήρξαν στο παρελθόν μεταξύ άλλων οι Ολυμπιονίκες Βούλα Πατουλίδου και Κώστας Κουκοδήμος, καθώς και ο άλτης του ύψους (ο πρώτος Έλληνας που πέρασε τα 2 μέτρα τη δεκαετία του 1960), Κώστας Χειμωνίδης.
Τίτλοι
Σύνολο Τίτλων (5)
Αξιολόγηση
Κατά την αξιολόγηση των ελληνικών συλλόγων που εξέδωσε το Νοέμβριο του 2011 ο Σ.Ε.Γ.Α.Σ., ο ΠΑΟΚ βρίσκεται στην 47η θέση (σε σύνολο 299 συλλόγων).
Αξιόλογοι αθλητές και αθλήτριες
thumb|140px|[[Κώστας Κουκοδήμος]]
Εξωτερικοί σύνδεσμοι
Στιβος Κατηγορία:Ελληνικοί σύλλογοι στίβου
Τυάνωλλος Λυδίας
Στα ερείπιά της βρίσκεται η σημερινή τουρκική πόλη Λουτφιγιέ (Lutfiye).
Πηγές
Κατηγορία:Αρχαίες πόλεις της Λυδίας
Κωνσταντία της Αραγωνίας, πριγκίπισσα της Βιγιένα
μικρογραφία|Κάστρο Atalaya, στη [[Βιγιένα, όπου η πριγκίπισσα διέμεινε για 6 χρόνια.]] Η Κωνσταντία της Αραγωνίας (4 Απριλίου 1300 - 19 Οκτωβρίου 1327) (Constance, Constanza) από τον Οίκο της Βαρκελώνης ήταν πριγκίπισσα της Αραγωνίας και με τον γάμο της έγινε πριγκίπισσα της Βιγιένα.
Βιογραφία
Ήταν η δεύτερη κόρη του Ιακώβου Β΄ της Αραγονίας και της Λευκής των Καπετιδών-Ανζού, κόρης του βασιλιά Καρόλου Β΄ της Νάπολης. Είχε 9 αδέλφια, όπως τον Αλφόνσο Δ΄ της Αραγονίας, τον Πέτρο κόμη της Ριβαγόρθα (πατέρα της Ελεονώρας, συζύγου του Πέτρου Α΄ της Κύπρου), κ. ά.
Οικογένεια
Παντρεύτηκε το 1312 τον δον Χουάν-Μανουέλ των Ιβρέα-Καστίλης, πρίγκιπα της Βιγιένα, το 1312 και είχαν παιδιά:
Βιβλιογραφικές αναφορές
Οι πληροφορίες έχουν συλλεχθεί από τα άρθρα της ισπανικής και της καταλανικής Wikipedia.
Παραπομπές σε πηγές
Κατηγορία:Ινφάντας της Αραγωνίας
Τουργκάι (περιοχή)
Η Τουργκάι (Торғай) είναι ιστορική περιοχή στο Καζακστάν. Έως το 1997 ήταν ξεχωριστή διοικητική περιφέρεια που καταλάμβανε το νότιο τμήμα της Περιφέρειας Κοστανάι, καθώς και το δυτικό μέρος της Περιφέρειας Ακμόλα. Καταργήθηκε το 1997, κατά την διάρκεια διοικητικών μεταρρυθμίσεων στο Καζακστάν.
Από ιστορική άποψη, η Περιφέρεια Τουργκάι αναφερόταν σε όλη την Περιφέρεια Κοστανάι, ωστόσο τώρα η έννοια Τουργκάι αναφέρεται σε 3 νότιες επαρχίες. Αυτές είναι η Επαρχία Ζανγκελντί, η Επαρχία Αμανγκελντί και ο νομός της πόλης Αρκαλίκ. Η έκταση της περιφέρειας ανερχόταν στα 75.800 τετραγωνικά χιλιόμετρα και είναι συγκρίσιμη με την συνολική έκταση της Ολλανδίας, του Βελγίου και του Λουξεμβούργου σε συνδυασμό.
Ανάγλυφο και κλίμα
Το έδαφος της περιοχής χαρακτηρίζεται κυρίως από πεδιάδα, με υψίπεδα προς τα δυτικά (όπως το Τέκε, το Κιζμπέλ, το Ζιλάντι και το Καργκάλι, των οποίων το υψόμετρο είναι ανάμεσα στα 210 με 310 πάνω από το επίπεδο της θάλασσας). Η υψηλότερη κορυφή της περιοχής είναι η Σαρίκτι, με 397 μέτρα. Το κλίμα είναι ηπειρωτικό. Ο χειμώνας είναι παρατεταμένος και σκληρός, ενώ το καλοκαίρι είναι ζεστό και ξηρό. Η μέση θερμοκρασία Ιανουαρίου ανέρχεται στους -16 με -17°С. Η μέση θερμοκρασία του Ιούλιο ανέρχεται στους +22 με +25°С. Η μέση ετήσια βροχόπτωση είναι 225 με 275 χιλιοστά. Η βλάστηση είναι στεπώδης και ημιερημική.